Kwallon Kwando: Najeriya ta kama hanyar gasar duniya - BBC News Hausa
https://www.bbc.com/hausa/wasanni-43204101
Image caption Najeriya ta yi nasara a dukkanin wasanninta na karon farko a rukuninta
Tawagar 'yan wasan kwallon kwando na Najeriya maza, kamar yadda aka yi tsammani ta yi nasarar tsallake wasannin karon farko na rukuni na biyu, Group B, na neman gurbin gasar kofin duniya ta 2019, ba tare da an ci ta ba.
'Yan Najeriyar sun doke Uganda suka yi awon gaba da Rwanda kana kuma suka casakara mai masaukin baki Mali, da akasari bambancin kwallo 33.
Kamar yadda su ma 'yan Angola suka kammala wasan nasu na rukuni na biyu, Group B ba tare da an cinye su ko sau daya ba, dukkanin rukunan biyu sun yi wasanninsu na zagayen farko ne a watan Nuwamba.